Plava

Plava je jedna od boja spektra koje ljudsko oko vidi i u tom spektru se nalazi između ljubičaste i zelene boje. Jedna je od tri osnovne boje, zajedno sa crvenom i žutom. Talasna dužina plave boje u spektru iznosi između 420 i 490 nm. Plava boja je povezana s inteligencijom i određenim vidovima znanja. Također, filozofija je predstavljena ovom bojom. U judejsko-kršćanskoj tradiciji plava boja je simbol čistoće i djevičanstva, dok je u anglosaksonskim zemljama plava povezana s tugom i melankolijom. Otud i naziv za blues muziku.

Plava boja se od davnina koristila u umjetnosti i dekoracijama. Polu-dragi kamen lapis lazuli, koji dolazi iz rudnika u Afganistanu, korišten je u starom Egiptu za nakit i ukrase i kasnije, u dobu Renesanse, za pigment ultramarin, najskuplji od svih pigmenata. U srednjem vijeku, kobaltna plava je korištena za bojenje vitraža u katedralama. Početkom 9. vijeka, kineski umjetnici su koristili kobalt za fini plavo bijeli porculan. Plava boja za bojenje odjeće u Evropi dobivala se od biljke Ísatis tinctória a indigo se koristio u Aziji i Africi. 1828. godine razvio se sintetički ultramarin pigment, a sintetičke plave boje i pigmenti su postepeno zamijenili mineralne pigmente dobivene iz biljaka. Pierre-Auguste Renoir, Vincent van Gogh i drugi slikari su krajem 19. vijeka koristili ultramarin i kobaltnu plavu ne samo da prikazuju prirodu, nego za stvaranje raspoloženja i emocija. Krajem 18. vijeka i tokom 19. vijeka, plava je postala popularna boja za vojne i policijske uniforme. U 20. vijeku, plava se obično povezuje sa harmonijom, pa je zato izabrana kao boja zastave Ujedinjenih nacija i EU. Krajem 20. vijeka, tamno plava je zamijenila tamno sivu kao najčešću boju za radna odijela; istraživanja su pokazala da je plava boja najviše povezana sa muškošću, zajedno sa crnom bojom, a najviše je povezana sa inteligencijom, znanjem, mirnoćom i koncentracijom.str. 22.-24.

Istraživanja u SAD-u i Evropi pokazuju da plava boja najčešće simbolizira harmoniju, vjernost, povjerenje, udaljenost, beskonačnost, maštu, hladnoću, a ponekad i tugu. U SAD-u i Evropskoj Uniji istraživanja javnog mnjenja pokazuju da je plava najpopularnija boja, a po izboru gotovo polovine muškaraca i žena izabrana je kao njihova omiljena boja.

 Reference 

 Vanjski linkovi 


Kategorija:Boje
Kategorija:Optički spektar